REPUBLIKA HRVATSKA

VARAŽDINSKA ŽUPANIJA

OPĆINA VIDOVEC

OPĆINSKO VIJEĆE

KLASA: 014-03/23-01/001

URBROJ: 2186-10-01/1-23-02

Vidovec, 2023.PRIJEDLOG

 Na temelju članka 7. Zakona o naseljima („Narodne novine“, broj 39/22) i članka 31. Statuta Općine Vidovec („Službeni vjesnik Varaždinske županije“, broj 20/21), Općinsko vijeće Općine Vidovec na \_\_\_. sjednici održanoj dana 2023. godine, donosi

**O D L U K U**

**o imenovanju Novoveške ceste u naseljima Cargovec i Nedeljanec**

**Članak 1.**

Ovom Odlukom određuju se imena i protezanje pojedinih ulica u naseljima Cargovec i Nedeljanec.

**Članak 2.**

U naselju **Cargovec** određuje se ime i protezanje sljedeće ulice:

1. **Novoveška cesta** – počinje na granici s naseljem Nedeljanec i proteže se na zapad do granice s naseljem Nova Ves Petrijanečka južnom stranom javne prometnice čijom sredinom prolazi granica s naseljem Nova Ves Petrijanečka, a nalazi se na odgovarajućem dijelu k.č.br. 10359/1 u k.o. Varaždin II.

**Članak 3.**

U naselju **Nedeljanec** određuje se ime i protezanje sljedeće ulice:

1. **Novoveška cesta** – počinje na granici s naseljem Gojanec i proteže se na zapad do granice s naseljem Cargovec južnom stranom javne prometnice čijom sredinom prolazi granica s naseljima Hrašćica i Sračinec, a nalazi se na odgovarajućem dijelu k.č.br. 10359/1 i na k.č.br. 10359/3 u k.o. Varaždin II te odgovarajućem dijelu k.č.br. 15436/1 u k.o. Varaždin.

**Članak 4.**

 Državna geodetska uprava – Područni ured za katastar Varaždin će izvršiti upis imena i protezanja ulica utvrđenih ovom Odlukom u Registar prostornih jedinica i odrediti odgovarajuće kućne brojeve.

**Članak 5.**

Imena ulica moraju se označiti natpisnim pločama, a svaka kuća kućnim brojem sukladno Pravilniku o načinu označavanja imena naselja, ulica i trgova te o obilježavanju zgrada brojevima.

**Članak 6.**

 Sastavni dio ove Odluke je grafički prikaz novih ulica kako se predlažu ovom Odlukom na službenoj kartografskoj podlozi s dosadašnjim stanjem iz Registra prostornih jedinica.

**Članak 7.**

 Ova Odluka stupa na snagu osmog dana od dana objave u „Službenom vjesniku Varaždinske županije“.

 **OPĆINSKO VIJEĆE OPĆINE VIDOVEC**

PREDSJEDNIK

 Krunoslav Bistrović

**OBRAZLOŽENJE**

**prijedloga Odluke o imenovanju Novoveške ceste u naseljima**

 **Cargovec i Nedeljanec**

1. **PRAVNI TEMELJ ZA DONOŠENJE OPĆEG AKTA**

Pravni temelj za donošenje ove Odluke je Zakon o naseljima („Narodne novine“ br. 39/2022) koji u članku 6. propisuje imenovanje ulica što je prema članku 7. obveza jedinica lokalne samouprave.

1. **OCJENA STANJA, OSNOVNA PITANJA KOJA SE TREBAJU UREDITI I SVRHA KOJA SE ŽELI POSTIĆI DONOŠENJEM ODLUKE**

Cesta od Varaždina prema Novoj Vesi Petrijanečkoj koja prolazi kroz više naselja i jedinica lokalne samouprave (tj. kroz Grad Varaždin, Općinu Vidovec, Općinu Sračinec i Općinu Petrijanec) nije imenovana i prema tome nije ni upisana u Registar prostornih jedinica Republike Hrvatske. Stoga u njoj nije moguće odgovarajuće adresiranje tj. određivanje kućnih brojeva sukladno propisima, a uz tu cestu se nalazi više zgrada i subjekata koji nemaju službenu adresu a trebali bi, kao i neke čija adresa nije odgovarajuća i zbog toga je potrebno imenovati tu cestu u naseljima kroz koje ona prolazi.

S obzirom na činjenicu da se radi o cesti daleko izvan urbanih zona tih naselja i s razmjerno rijetko raspoređenim zgradama, da bi adresiranje u njoj bilo logično, očekivano i funkcionalno na terenu potrebno ju je u svim naseljima imenovati istim imenom koje bi upućivalo na njenu lokaciju te omogućilo numeraciju u kontinuitetu (sukladno članku 10. st. 2. *Pravilnika o načinu označavanja imena naselja, ulica i trgova te načinu obilježavanja zgrada kućnim brojevima*). Budući da je Povjerenstvo za standardizaciju geografskih imena odbilo predloženi naziv “Cesta Varaždin – Nova Ves” i sugeriralo naziv **Novoveška cesta** koje u potpunosti zadovoljavanavedene ciljeve, predlažemo da to bude zajedničko ime te ceste na cijelom potezu o Varaždina do Nove Vesi.

1. **OCJENA SREDSTAVA POTREBNIH ZA PROVOĐENJE OPĆEG AKTA, TE NAČIN KAKO ĆE SE OSIGURATI**

 Za provođenje ove Odluke nije potrebno osigurati dodatna sredstva u proračunu.

1. **OBRAZLOŽENJE ODREDBI PRIJEDLOGA OPĆEG AKTA**

Ad. 2 i 3) Predlaže se novo ime **Novoveška cesta** koje ukazuje na njenu lokaciju i smjer, te odgovara uvriježenom nazivu za tu cestu.